Komisijos reglamentas (EB) Nr. 2386/96
1996 m. gruodžio 16 d.
taikantis 1996 m. balandžio 22 d. Tarybos reglamentą (EB) Nr. 736/96 dėl pranešimo Komisijai apie Bendrijos interesus atitinkančius investicinius projektus naftos, gamtinių dujų ir elektros energijos sektoriuose
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį, ir ypač į jos 213 straipsnį,
atsižvelgdama į 1996 m. balandžio 22 d. Tarybos reglamentą (EB) Nr. 736/96 dėl pranešimo Komisijai apie Bendrijos interesus atitinkančius investicinius projektus naftos, gamtinių dujų ir elektros energijos sektoriuose [1], ypač į jo 2.2 straipsnį,
kadangi Reglamento (EB) Nr. 736/96 2.2 straipsnyje numatyta, kad Komisija per reglamente ir jo prieduose nustatytą laikotarpį gali priimti įgyvendinančias nuostatas dėl 1 straipsnyje numatytų pranešimų formos, turinio ir kitos juose pateikiamos informacijos,
kadangi, siekiant techniškai supaprastinti informacijos sistemą ir rinkti palyginamus duomenis, valstybių narių pranešimai, kuriuos jos turi parengti, o tam tikrais atvejais - įmonės, turėtų būti standartizuoti, naudojant klausimynus, kuriuose pateikiamos rekomendacijos dėl šių pranešimų pateikimo ir jų turinio,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 736/96 1 straipsnyje nurodyti pranešimai parengiami taip, kaip nurodyta šio reglamento priede.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1996 m. gruodžio 16 d.